
Prospan 20 mg/ml geriamieji lašai (tirpalas)
gebenių lapų sausasis ekstraktas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
Neišmeskite šio lapelio, nes vėl gali prireikti jį perskaityti.
Jeigu norite sužinoti daugiau arba pasitarti, kreipkitės į vaistininką.
Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?
1.	Kas yra Prospan ir kam jis vartojamas
2.	Kas žinotina prieš vartojant Prospan
3.	Kaip vartoti Prospan
4.	Galimas šalutinis poveikis
5.	Kaip laikyti Prospan
6.	Pakuotės turinys ir kita informacija

Prospan yra augalinis vaistas, skystinantis bronchų sekretą, atpalaiduojantis bronchų spazmus, gerinantis atsikosėjimą.

Prospan vartojamas kosuliui palengvinti ir atsikosėjimui pagerinti sergant ūminiu bronchitu bei kitomis ūminėmis kvėpavimo organų ligomis (pvz., gripu ar peršalimu).

Prospan vartoti draudžiama:
jeigu yra alergija veikliajai arba bet kuriai pagalbinei šio vaisto medžiagai (jos išvardytos 6 skyriuje);
jeigu pacientui uždrausta vartoti alkoholio (pvz., esant abstinencijai);
kūdikiams iki vienerių metų.

Įspėjimai ir atsargumo priemonės 
Prospan geriamųjų lašų (tirpalo) sudėtyje yra 47 % alkoholio!

Kiti vaistai ir Prospan
Šalutinių reiškinių, atsirandančių dėl kitų vaistų vartojimo kartu su Prospan iki šiol nežinoma.

Jeigu vartojate arba neseniai vartojote kitų vaistų, įskaitant įsigytus be recepto, arba dėl to nesate tikri, apie tai pasakykite gydytojui arba vaistininkui.

Prospan vartojimas su maistu ir gėrimais
Lašus reikia vartoti prieš valgį.

Nėštumas ir žindymo laikotarpis
Duomenų apie vaisto saugumą nėštumo ir žindymo laikotarpiu nėra, todėl šio vaisto nėštumo ir žindymo laikotarpiu vartoti nerekomenduojama.

Prieš vartojant bet kokį vaistą, būtina pasitarti su gydytoju arba vaistininku.

Vairavimas ir mechanizmų valdymas
Jokių specialių atsargumo priemonių nereikia.

Prospan sudėtyje yra etanolio
Kiekviename šio vaisto mililitre yra 389 mg alkoholio (etanolio), tai atitinka 47 tūrio % etanolio (alkoholio).
Toks vienoje  dozėje esantis alkoholio kiekis atitinka mažiau kaip 8 ml alaus ar 4 ml vyno.
Mažas alkoholio kiekis, esantis šio vaisto sudėtyje, nesukelia pastebimo poveikio.
Jei vaiko kūno svoris yra mažesnis nei 10,5 kg, tuomet reikia atsižvelgti į žemiau nurodytus įspėjimus dėl vaisto sudėtyje esančio etanolio:
alkoholio kiekis, esantis šio vaisto sudėtyje, nesukelia poveikio suaugusiesiems ir paaugliams, o poveikis vaikams, tikėtina, kad bus nepastebimas. Vis dėl to, mažiems vaikams toks alkoholio kiekis gali daryti nedidelį poveikį, pavyzdžiui, sukelti mieguistumą. 

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką. 
Rekomenduojama dozė yra: 
suaugusiesiems ir vyresniems nei 10 metų vaikams vartoti po 24 lašus 3 kartus per dieną (50,4 mg gebenių lapų sausojo ekstrakto);
vaikams nuo 4 iki 10 metų vartoti po 16 lašų 3 kartus per dieną (33,6 mg gebenių lapų sausojo ekstrakto);
vaikams nuo 1 iki 4 metų vartoti po 12 lašų 3 kartus per dieną (25,2 mg gebenių lapų sausojo ekstrakto).

Lašus reikia vartoti prieš valgį.
Mažiems vaikams ir kūdikiams patariama lašus skiesti nedideliu sulčių kiekiu.

Gydymo trukmė priklauso nuo simptomų pobūdžio ir sunkumo, bet ji turi būti ne trumpesnė kaip viena savaitė net ir sergant lengvu kvėpavimo organų uždegimu.
Norint užtikrinti gydymo sėkmę, gydymą reikia tęsti dar 2–3 dienas po to, kai požymiai susilpnėja. 

Pastaba
Tuomet, kai ligos požymiai išlieka arba sutrinka kvėpavimas, pacientas karščiuoja, atkosti pūlingų ar su kraujo priemaiša skreplių, reikia nedelsiant kreiptis į gydytoją.

Jeigu manote, kad Prospan veikia per stipriai arba per silpnai, kreipkitės į gydytoją arba vaistininką.

Ką daryti pavartojus per didelę Prospan dozę
Negalima viršyti rekomenduojamos paros dozės. Išgėrus daug didesnį kiekį (daugiau nei trigubą paros dozę), gali pasireikšti pykinimas, vėmimas ir viduriavimas.
Šiuo atveju reikia pasitarti su gydytoju.

Pamiršus pavartoti Prospan
Negalima vartoti dvigubos dozės norint kompensuoti praleistą dozę.

Nustojus vartoti Prospan
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų):

Labai retai vartojant gebenės preparatus gali pasireikšti alerginių reakcijų, tokių kaip dusulys, Kvinkės edema, išbėrimas, dilgėlinė. 
Jautresniems žmonėms gali pasireikšti skrandžio ir žarnyno sutrikimų: pykinimas, vėmimas ir viduriavimas. 

Pranešimas apie šalutinį poveikį
[bookmark: _Hlk54100682]Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu -+370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir buteliuko po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.
Pirmą kartą atidarius buteliką, tirpalo tinkamumo laikas 6 mėnesiai.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Prospan sudėtis
Veiklioji medžiaga yra gebenių lapų sausasis ekstraktas. 1 ml geriamųjų lašų yra 20 mg Hederae helicis L., folium (gebenių lapų) sausojo ekstrakto (5–7,5 : 1).
Ekstrahuojanti medžiaga: 30  etanolis (m/m).
Pagalbinės medžiagos yra sacharino natrio druska, pankolio kvapioji medžiaga, pipirmėčių eterinis aliejus, etanolis (96 %), išgrynintas vanduo.


Prospan išvaizda ir kiekis pakuotėje
Prospan yra tamsiai rudas, truputį drumstas skystis (gali turėti suspenduotų kietųjų dalelių ir/ar nuosėdų), turintis švelnų pankolių kvapą.

20 ml tirpalo buteliukas dėžutėje.

Registruotojas ir gamintojas
Engelhard Arzneimittel GmbH & Co.KG
Herzbergstr. 3,
61138 Niederdorfelden,
Vokietija
Telefonas:	+49 6101 539 300
Faksas:	+49 6101 539 315


Jeigu apie šį vaistą norite sužinoti daugiau, kreipkitės į vietinį registruotojo atstovą:
	UAB „Swixx Biopharma“ 
Bokšto g. 1-3, Vilnius, LT-01126, Lietuva 
Tel.: +370 5 236 9140




Šis pakuotės lapelis paskutinį kartą peržiūrėtas 2026-03-06.


[bookmark: _Hlk83110390]Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt.


1

16

